Document ID: 32005R1719

A BIZOTTSÁG 1719/2005/EK RENDELETE
(2005. október 27.)
a vám- és statisztikai nómenklatúráról, valamint a Közös Vámtarifáról szóló 2658/87/EGK tanácsi rendelet I. mellékletének módosításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a vám- és statisztikai nómenklatúráról, valamint a Közös Vámtarifáról szólú 1987. július 23-i 2658/87/EGK tanácsi rendeletre (1) és különösen annak 9. és 12. cikkére,
mivel:
(1)
A 2658/87/EGK rendelet létrehozott egy árunómenklatúrát (a továbbiakban: Kombinált Nómenklatúra), amely egyszerre tesz eleget a Közös Vámtarifa, a közösségi külkereskedelmi statisztika és az árubehozatalra vagy árukivitelre vonatkozó egyéb közösségi politikák követelményeinek.
(2)
A jogi szabályozás egyszerűsítése érdekében helyénvaló a Kombinált Nómenklatúra modernizálása és szerkezetének átdolgozása.
(3)
Szükséges a Kombinált Nómenklatúra módosítása a következők figyelembevétele céljából: a statisztikákkal és a kereskedelmi politikával kapcsolatos követelményekben vagy a nemzetközi kötelezettségvállalások teljesítése érdekében bekövetkezett változások, technológiai vagy kereskedelmi fejlesztések, a szövegek összehangolásának, illetve letisztázásának igénye, valamint egyes, 2004-ben csatlakozott tagállamok nyelvein, a következetesség érdekében, terminológiai kiigazítások igénye.
(4)
A 2658/87/EGK rendelet 12. cikkével összhangban a rendelet I. mellékletét a Kombinált Nómenklatúra 2006. január 1-jétől hatályos egységes szerkezetű változatával kell felváltani, a Tanács vagy a Bizottság által elfogadott intézkedésekből következő autonóm és szerződéses vámtételekkel együtt.
(5)
Az e rendeletben előírt intézkedések összhangban vannak a Vámkódex Bizottság véleményével,
ELFOGADTA EZT A RENDELETET:
1. cikk
A 2658/87/EGK rendelet I. melléklete helyébe ennek a rendeletnek a melléklete lép.
2. cikk
Ez a rendelet 2006. január 1-jén lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2005. október 27-én.

Labels: 3